สอบถามหน่อยคะคือหนูกินยาคุมไปได้2เดือนก่อนแล้วตอนนี้หยุดกินไปได้1เดือน ถ้าเดือนถัดไปจะกลับมากินใหม่ได้ไหมคะ ถ้าได้ต้องเริ่มกินเวลาเดิมไหม(เวลาเดิมใน2แผงแรกกินตอน3ทุ่ม) หรือถ้าเริ่มใหม่กินเวลาไหนก็ได้
สวัสดีค่ะ gida9900,การที่หยุดทานยาคุมกำเนิดไปแล้ว 1 เดือน แล้วต้องการกลับมาทานใหม่ แนะนำควรเริ่มทานเมื่อมีประจำเดือนมา เพื่อให้แน่ใจก่อนว่าไม่ได้มีการตั้งครรภ์เกิดขึ้นค่ะ และการที่เริ่มทานยาคุมกำเนิดภายในไม่เกิน 5 วัน นับจากวันแรกที่มีประจำเดือนมา ยาคุมก็จะออกฤทธิ์ในการป้องกันการตั้งครรภ์ได้ทันทีแต่หากจะไม่รอให้ประจำเดือนมา และต้องการเริ่มทานยาคุมกำเนิดไปเลย ก็สามารถทำได้ เพียงแต่ต้องทานต่อเนื่องให้ครบ 7 วันก่อน แล้วจึงจะมีเพศสัมพันธ์ เพื่อรอให้ยาคุมได้เริ่มออกฤทธิ์ก่อนค่ะ และเมื่อทานยาคุมจนครบแล้ว หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ